|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 2064 Αθήνα, 13/10/2017

**Δ Ε Λ Τ Ι Ο Τ Υ Π Ο Υ**

Το Εργατικό Κέντρο Αθήνας εκφράζει τη συμπαράστασή του στους συναδέλφους εργαζόμενους στην ΟΣΥ Α.Ε. που βρίσκονται, και αυτοί με τη σειρά τους, αντιμέτωποι με την «εκστρατεία» κατασυκοφάντησης που ξεκίνησε ο Υπουργός Υποδομών και Μεταφορών. Μετά τους συναδέλφους στην ΤΡΑΙΝΟΣΕ και τη ΣΤΑΣΥ, οι συνάδελφοι στην ΟΣΥ απειλούνται γιατί τόλμησαν να επισημάνουν τις ελλείψεις και δυσλειτουργίες στον κλάδο τους.

Το Εργατικό Κέντρο Αθήνας στηρίζει με όλες του τις δυνάμεις τους συναδέλφους που ζητούν το αυτονόητο ώστε να μπορέσουν να εργαστούν και να εξυπηρετήσουν και το επιβατικό κοινό. Να ανανεωθεί ο στόλος των λεωφορείων και να γίνουν επιτέλους προσλήψεις τόσο τεχνικού προσωπικού όσο και οδηγών ώστε να πάψουν να ταλαιπωρούνται οι επιβάτες.

Απαιτούμε σταθερή κρατική χρηματοδότηση με κοινωνικό ρόλο και χαρακτήρα και ξεκαθαρίζουμε ότι δεν θα επιτρέψουμε σε κανέναν να περάσει σχέδια ιδιωτικοποίησης των Αστικών Συγκοινωνιών.

**Το Δ.Σ.**